Posledný novembrový víkend sa odohral historický prvý turnaj WDT 2015 organizovaný tímom ICE DREAM Košice. Prvé vhadzovanie na Trebišovskom štadióne približne o ôsmej zahájilo celý turnaj plný napínavých zápasov. Turnaja sa zúčastnili odhodlané mužstvá, lepšie povedané ženstvá zo 4 štátov.
Odhodlali sa prihlásiť družstvá z Budapešti, Krynice, no nezaostávali ani naše slovenské tímy zo Žiliny, Martina/Dívči hokej CZ a samozrejme z Košíc. Každý zápas v sebe mal kúsok napätia a do poslednej chvíle sme sa často báli odhadnúť kto bude víťazom. O víťazstve mnohokrát rozhodovali až samostatné nájazdy. A ak aj niekto prehral s istotou si mohol povedať, že to čo pokazil na trebišovskom ľade bude môcť odčiniť na ľade v Krynici, kde sa už o tri týždne (19.-20.12.) odohrá v poradí druhý turnaj WDT. Turnaj bol organizovaný pod záštitou primátora mesta Trebišov, ktoré podporuje hokej ako taký a v neposlednom rade podporuje i ten ženský. A to nie len preto, že košické dievčatá zlepšujú hrou práve v MŠKM Trebišov. Skúsenosti využili v každom zápase.
Mestu Trebišov od nás patrí veľká vďaka a rovnako všetkým dobrovoľníkom.
KONEČNÉ PORADIE:
1. Žilina
2. Budapešť
3. Martin/Dívči hokej
4. ICE DREAM
5. Krynica